CELEX: 62013CN0537
Language: lt
Date: 2013-10-14 00:00:00
Title: Byla C-537/13: 2013 m. spalio 14 d. Lietuvos Aukščiausiojo Teismo (Lietuva) pateiktas prašymas priimti prejudicinį sprendimą byloje Birutė Šiba prieš Arūną Devėną

11.1.2014   
            
            
               LT
            
            
               Europos Sąjungos oficialusis leidinys
            
            
               C 9/17
            
         2013 m. spalio 14 d. Lietuvos Aukščiausiojo Teismo (Lietuva) pateiktas prašymas priimti prejudicinį sprendimą byloje Birutė Šiba prieš Arūną Devėną
   
   (Byla C-537/13)
   2014/C 9/27
   Proceso kalba: lietuvių
   
      Prašymą priimti prejudicinį sprendimą pateikęs teismas
   
   Lietuvos Aukščiausiasis Teismas
   
      Šalys pagrindinėje byloje
   
   
      Ieškovė: Birutė Šiba
   
      Atsakovas: Arūnas Devėnas
   
      Prejudiciniai klausimai
   
   
               1.
            
            
               Ar fizinis asmuo, kuris gauna teisines paslaugas pagal atlygintinės teisinių paslaugų sutartis, sudarytas su advokatu, ir šios teisinės paslaugos teikiamos bylose, kurios galbūt susijusios su fizinio asmens asmeniniais interesais (santuokos nutraukimas, santuokoje įgyto turto pasidalijimas ir kita), pripažintinas vartotoju ES vartotojų teisių apsaugos prasme?
            
         
               2.
            
            
               Ar advokatas, priskiriant jį prie laisvosios profesijos (ang. free profession) atstovų, sudarydamas atlygintinių teisinių paslaugų sutartį su fiziniu asmeniu, kuria jis įsipareigoja teikti teisines paslaugas tam, kad fizinis asmuo galėtų patenkinti savo ne su verslu ar profesija susijusius poreikius, priskirtinas verslininkui ES vartotojų teisių apsaugos prasme?
            
         
               3.
            
            
               Ar atlygintinės teisinių paslaugų sutartys, kurias sudaro advokatas, besiverčiantis profesine veikla kaip laisvosios profesijos atstovas, patenka į 1993 m. balandžio 5 d. Europos Bendrijų Tarybos direktyvos 93/13/EEB (1) dėl nesąžiningų sąlygų vartojimo sutartyse reglamentavimo sritį?
            
         
               4.
            
            
               Jei į trečiąjį klausimą būtų atsakyta teigiamai, svarbu išsiaiškinti, ar tokių sutarčių kvalifikavimui vartojimo sutartimis taikomi bendrieji kriterijai, ar jos turėtų būti pripažintos vartojimo sutartimis pagal specialiuosius kriterijus? Jei tokių sutarčių kvalifikavimui vartojimo sutartimis reikia naudotis specialiaisiais kriterijais, kokie jie turėtų būti?
            
         
      (1)  OL L 95, p. 29; specialusis leidimas lietuvių k.: sk. 15, t. 2, p. 288.